Definering+af+formandens+rolle+i+Københavns+Fødevarefællesskab

**Baggrund**
Mette ønsker at træde tilbage som formand til generalforsamlingen i oktober. Hun har været med fra starten og personificerer i høj grad KBHFF, har masser af kontakter og en stor faglig viden. Men vi er jo heldigvis mange andre. Hvordan skal vi varetage formandsposten efter oktober? Det er de sidste 2 år ikke lykkes at få overdraget formandsposten til et andet medlem, trods Mettes overtalelsesforsøg. Det er efter vores vurdering ikke sundt for en dynamisk forening som Københavns Fødevarefælleskab, at enkeltpersoner gror fast i tillidsposter, således at deres position bliver stadigt mere cementerede. Det er vores formodning, at ingen umiddelbart har mod på at tage over, da det er en svær organisation at overskue og det er svært at beskrive formandens konkrete arbejdsopgaver. Formandens officielle pligter er dog ikke specielt omfattende, men da vi er en forening i konstant udvikling opstår der hele tiden nye situationer og behov, hvor det mere er erfaring og personligt netværk, der definerer hvordan der handles.

**Forslag til formandens opgaver og rolle fremadrettet:**
Vi foreslår, at den valgte formand er en //proforma//nd, der i praksis ikke har mere ansvar end et hvilket som helst andet medlem af kollektivgruppen, det eneste der adskiller sig er at dette medlem skal være den der sætter sin underskrift i formelle sammenhænge.
 * 1) En proformand**

Hidtil har det været formanden, der har berettet om foreningens arbejde i det forløbne år og planerne for det kommende år. Vi foreslår, at man fremover lader de forskellige arbejdsgrupper præsentere hver deres område og at kollektivgruppen i deres fremlægning også gør status på lokalafdelinger og medlemsudvikling.
 * 2) Formandens beretning deles op**

Det har hidtil været kollektivgruppen, der har indkaldt til kollektivgruppemøder såvel som medlemsmøderne. Ligesom alle er med til at lave dagsordenen i fælleskab via kollektivgruppens wiki-side.
 * 3) Indkaldelse af møder varetages fortsat af kollektivgruppen**